Diari Oficial de la Generalitat Valenciana


Sumari del DOGV 6556, del 01-07-2011 (2011/7121)

Notificació de la sentència dictada en el judici ordinari número 1333/2009.
---------------------------------------------------------------------------

### Dades del document

Número de DOGV
:   6556

Data del DOGV
:   01-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7121


Organisme emissor
:   Jutjat de Primera Instància Número 5 de Vinaròs

Tipus de document
:   Edicte

Notificació de la sentència dictada en el judici ordinari número 1333/2009. [2011/7121]  
Judici ordinari 001333/2009  
Demandants: Manfred Michel i Josefa Forner Bahí.  
Procuradors: María Ángeles Bofill Fibla i Agustín Juan Ferrer.  
Demandat: Karin Beutter.  
Procurador/a: -  
En el judici a què es fa referència s'ha dictat la resolució que té el text que, literalment, és com segueix:  
«Sentència número 72/2011  
Vinaròs, 26 de maig de 2011.  
Antecedents de fet  
Primer. Els procuradors María Ángeles Bofill Fibla i Agustín Juan Ferrer en les seues respectives representacions, presentaren una demanda de judici ordinari al·legant els fets següents:  
1. Manfred Michel i Josefa Forner Bahí, propietaris del cinquanta per cent de les participacions de la mercantil Arnamich, SL, i de la totalitat i ple domini del local comercial situat en el conjunt mobiliari «Benicarló-Centro», local que recau als carrers Ferreres Bretó, 46; Escuelas Cristianas, 9 i Pintor Sorolla, 4 en la localitat de Benicarló, finca registral 16078, que disposen transmetre, i així ho feren mitjançant escriptura pública de venda, en data 25 de juliol de 2007, a favor de la demandada Karin Beutter i del seu fill Michael Beutter.  
2. En la mateixa data i amb posterioritat a dit acte notarial, les persones demandants subscrigueren amb la demandada, document privat de reconeixement de deute per importe de 63.000,00 euros, per al pagament de la resta del preu de venda, que els seria reintegrat per la prestatària, Karim Beutter, a raó de 1.000,00 euros mensuals a partir del 15 de setembre de 2007 i fins que es cancel·le l'import total prestat.  
3. La demandada Karim Beutter únicament ha realitzat alguns pagaments parcials per a la satisfacció del preu de compra pactat, i resulta satisfet un import de 9.550,00 euros del total de 63.000,00 euros objecte del contracte.  
Dispositiva  
Estime la demanda presentada per Manfred Michel i Josefa Corner Bahí contra Karim Beutter i condemne aquesta darrera a pagar als actors la quantitat de díhuit mil quatre-cents cinquanta euros (18.450,00 euros) més els interessos legals des de la interposició de la demanda el 22 de desembre de 2009, dels quals 13.350,00 euros, més els seus interessos, correspon percebre l'actora Josefa Corner Bahí, i 5.100,00 euros, més els seus interessos, li corresponen a l'actor Manfred Michel.  
  
Així mateix i vist que es tracta d'una obligació de prestació periòdica, de caràcter mensual, amb data de finalització prevista i pactada per al dia 31 de desembre de 2012, condemne Karim Beutter que pague les persones demandants Manfred Michel i Josefa Corner Bahí la resta de quotes mensuals que per import de 1.000,00 euros cadascuna de producció des de la data de interposició de la demanda fins que haja fet complet el pagament dels 63.000,00 euros, més els interessos legals corresponents, objecte del contracte de 25 de juliol de 2007, imports que es distribuiran entre els actors en la proporció que per a cada un tenen acordat en conveni regulador del seu divorci.  
S'imposen les costes del judici a la demandada.  
Contra aquesta sentència que no és ferma es pot interposar un recurs d'apel·lació de què coneixerà l'Audiència Provincial de Castelló, i s'ha de preparar davant d'aquest Jutjat dins del termini de cinc dies següents a la notificació i ha de citar la resolució objecte d'apel·lació i manifestar la seua voluntat de recórrer amb la indicació dels pronunciaments que s'impugnen de conformitat amb el vigent article 457 de la Llei d'Enjudiciament Civil i amb l'obligació de constituir el dipòsit establit en la Llei Orgànica 1/2009 per import de 50 euros en el compte d'aquest Jutjat assignat a l'expedient, tot indicant que es tracta d'un recurs, seguit del codi «02» i tipus concret de recurs, a continuació del número i de l'any del procediment».  
I perquè valga de notificació de forma legal a Karin Beutter que es troba en parador desconegut, expedisc aquest edicte.  
  
Vinaròs, 31 de maig de 2011.- El secretari judicial: Carlos Ávila Galán.